Polisie op soek na vermiste man en kind van GordonsbaaiMorne Meiring (Foto: SAPD) Die polisie in Gordonsbaai in die Wes-Kaap het die publiek se hulp versoek om Morne Meiring (32) en sy vyfjarige seun te vind. Meiring het uit sy huis in Gordonsbaai saam met sy vyfjarige seun, Corne Meiring, verdwyn, het konst. Noloyisa Rwexana, woordvoerder van die polisie, gesê. “Hy en die seun het glo Donderdag omstreeks 15:00 met sy meisie se motor, ŉ rooi Volkswagen Polo, weggery. Die motor het nie nommerplate nie,” het Rwexana gesê. Dit is Meiring se biologiese kind. Meiring het tattoes op sy rug en bors, ŉ hart met die naam “Adele”. Hy het ook ŉ tier op sy linnkerarm en die name Heinrich, Corne en Jaden. Enigiemand met verdere inligting word versoek om Crime Stop te skakel by 08600 10111. OPVOLG: Gordonsbaai-man en -kind veilig opgespoor